For sin arv etter ektefellen og sine inntekter som dronning grunnla og støttet hun et johanniterkloster med sykehus og gårdsdrift i Corbeil ved Paris. Hun ble gravlagt i klosterkirken, der hennes gravmæle av bronse kunne ses til det ble ødelagt under den franske revolusjon. Bønneboken hennes, Ingeborg-psalteret der hun har innskrevet sine foreldres dødsdager, oppbevares på Condé-museet i Chantilly.